stanford-oval/wikipedia huggingface dataset:
ดูชัน วลาคอวิช
สโมสรอาชีพ > ปาร์ติซาน

วลาคอวิชเซ็นสัญญาอาชีพฉบับแรกกับปาร์ติซานในปี 2015 ซึ่ง ณ ตอนนั้นเขามีอายุ 15 ปี ต่อมาในช่วงต้นปี 2016 เขาได้เลื่อนขึ้นสู่ทีมชุดใหญ่ภายใต้การคุมทีมของอีวัน ทอมิช และได้รับเสื้อแข่งหมายเลข 9 เขาลงเล่นนัดแรกในเซอร์เบียนซูเปอร์ลีกาเมื่อวันที่ 21 กุมภาพันธ์ ค.ศ. 2016 ในนัดที่พบกับOFK Beograd ทำให้เขาเป็นผู้เล่นอายุน้อยที่สุดที่ลงเล่นนัดแรกให้แก่สโมสร ในนัดถัดมา ซึ่งแข่งขันในวันที่ 27 กุมภาพันธ์ ค.ศ. 2016 เขากลายเป็นผู้เล่นอายุน้อยที่สุดที่ลงเล่นในดาร์บีนิรันดร์กาล ซึ่งเขาได้ลงเล่นเป็นตัวสำรองในครึ่งหลัง และทำลายสถิติเดิมของลูกา ยอวิช ต่อมาในวันที่ 2 เมษายน ค.ศ. 2016 เขาทำประตูแรกในนามสโมสร ช่วยให้ทีมเปิดบ้านเอาชนะ Radnik Surdulica 3–2 ทำให้เขากลายเป็นผู้เล่นอายุน้อยที่สุดที่ทำประตูให้แก่สโมสรได้ เขายังทำประตูในรอบรองชนะเลิศของฟุตบอลถ้วยเมื่อวันที่ 20 เมษายน ค.ศ. 2016 ช่วยให้ทีมบุกไปเอาชนะ Spartak Subotica 3–0 ต่อมาในช่วงฤดูใบไม้ผลิ เขาได้รับความสนใจจากหลายสโมสรในยุโรป ไม่ว่าจะเป็นอาร์เซนอล, อันเดอร์เลคต์ และยูเวนตุส อย่างไรก็ตาม ปาร์ติซานปฏิเสธทุกข้อเสนอจากสโมสรเหล่านั้น ต่อมา วลาคอวิชเป็นผู้ทำประตูในนัดชิงชนะเลิศฟุตบอลถ้วย ช่วยให้ทีมเอาชนะ Javor Ivanjica ได้สำเร็จ
วลาคอวิชได้ลงเล่นนัดแรกของฤดูกาล 2016–17 ในเกมเลกที่สองของยูฟ่ายูโรปาลีก รอบคัดเลือกรอบที่สอง ที่ปาร์ติซานเปิดบ้านพบกับ Zagłębie Lubin เมื่อวันที่ 21 กรกฎาคม ค.ศ. 2016 นัดนั้นเป็นการลงเล่นในระดับนานาชาตินัดแรกของเขาในนามสโมสร สำหรับในลีก เขาได้ลงเล่นนัดแรกในเกมนัดที่สองที่ทีมออกไปเยือน Napredak Kruševac
ในฤดูร้อนปี 2017 วลาคอวิชได้พูดถึงเรื่องการย้ายทีม โดยเขาจะยังอยู่กับปาร์ติซานจนถึงตลาดซื้อ-ขายฤดูหนาว ซึ่งเขาจะมีอายุครบ 18 ปี มิลอช วาซูรา และอีวิกา อีลิเวฟ สมาชิกฝ่ายบริหารของสโมสร ได้ออกมาปฏิเสธถึงการย้ายออกของวลาคอวิช โดยเขาจะยังคงฝึกซ้อมให้แก่ทีมชุดแรกในฤดูกาล 2017–18
สโมสรอาชีพ > ฟีออเรนตีนา

เดือนมิถุนายน ค.ศ. 2017 วลาคอวิชได้ประกาศเซ็นสัญญาล่วงหน้า 5 ปีกับฟีออเรนตีนา โดยสัญญาได้เริ่มต้นขึ้นเมื่อวันที่ 28 มกราคม ค.ศ. 2018 ซึ่งเป็นวันคล้ายวันเกิดครบรอบอายุ 18 ปีของเขา ฟีออเรนตีนาซื้อวลาคอวิชอย่างเป็นการทางการเมื่อวันที่ 22 กุมภาพันธ์ ค.ศ. 2018 โดยเขาเลือกสวมเสื้อหมายเลข 18 อย่างไรก็ตาม เขายังไม่สามารถลงเล่นให้แก่สโมสรได้จนกว่าจะถึงวันที่ 1 กรกฎาคม ค.ศ. 2018
วันที่ 25 กันยายน ค.ศ. 2018 วลาคอวิชลงเล่นนัดแรกให้แก่สโมสรในการแข่งขันเซเรียอา ในนัดที่แพ้อินเตอร์มิลาน 2–1 ต่อมาในวันที่ 18 สิงหาคม ค.ศ. 2019 เขาทำสองประตูแรกในนามสโมสร ช่วยให้ทีมเปิดบ้านเอาชนะมอนซา 3–1 ในการแข่งขันโกปปาอีตาเลีย รอบที่สาม
วันที่ 13 มีนาคม ค.ศ. 2021 วลาคอวิชทำแฮตทริกในช่วงครึ่งแรก ช่วยให้ทีมบุกไปเอาชนะเบเนเวนโต 4–1 ต่อมาในวันที่ 31 ตุลาคม ค.ศ. 2021 เขาทำแฮตทริกช่วยให้ทีมเอาชนะสเปเซีย 3–0 และในวันที่ 19 ธันวาคม ค.ศ. 2021 วลาคอวิชทำประตูที่ 33 ในเซเรียอาสำหรับปีปฏิทิน 2021 ทำให้เขาทำสถิติทำประตูในเซเรียอามากที่สุดต่อหนึ่งปีปฏิทินเทียบเท่ากับที่คริสเตียโน โรนัลโดเคยทำได้ในปี 2020
สโมสรอาชีพ > ยูเวนตุส (ค.ศ. 2022–ปัจจุบัน)

วันที่ 28 มกราคม ค.ศ. 2022 ซึ่งตรงกับวันคล้ายวันเกิดครบรอบ 22 ปีของวลาคอวิช เขาได้เซ็นสัญญา 4 ปีกับยูเวนตุสด้วยค่าตัว 70 ล้านยูโร พร้อมโบนัสอิงตามผลงานอีก 10 ล้านยูโร เขาเลือกสวมเสื้อหมายเลข 7 ซึ่งเคยเป็นหมายเลขของคริสเตียโน โรนัลโด วลาคอวิชลงสนามนัดแรกให้กับยูเวนตุสในวันที่ 6 กุมภาพันธ์ และทำประตูได้ทันทีซึ่งยูเวนตุสเอาชนะเฮลแลสเวโรนา 2–0 และลงสนามนัดแรกในยูฟ่าแชมเปียนส์ลีก ในวันที่ 22 กุมภาพันธ์ นัดที่ทีมบุกไปเสมอบิยาร์เรอัล 1–1 ซึ่งเขาใช้เวลาเพียง 33 วินาทีในการทำประตู ถือเป็นผู้เล่นยูเวนตุสที่ใช้เวลาน้อยที่สุดในการทำประตูจากการลงสนามครั้งแรกในยูฟ่าแชมเปียนส์ลีก และเป็นผู้เล่นยูเวนตุสที่อายุน้อยที่สุดเป็นอันดับสองที่ทำประตูได้ในการลงสนามนัดแรกในรายการนี้ ต่อมาในวันที่ 26 กุมภาพันธ์ เขายิงได้สองประตูเป็นครั้งแรกในฐานะนักเตะยูเวนตุส ในนัดที่ทีมบุกไปชนะเอมโปลี 3–2
ในวันที่ 16 เมษายน ค.ศ. 2022 วลาคอวิชได้กลายเป็นผู้เล่นที่ไม่ใช่ชาวอิตาลีที่มีอายุน้อยที่สุดเป็นอันดับสองตลอดกาล ที่สามารถทำครบ 50 ประตูในเซเรียอา ต่อจาก อาเลชังดรี ปาตู ในนัดที่เสมอโบโลญญา 1–1 ต่อมาในวันที่ 11 พฤษภาคม วลาคอวิชทำได้หนึ่งประตูในนัดที่ยูเวนตุสแพ้คู่ปรับอย่างอินเตอร์มิลาน 2–4 ในรอบชิงชนะเลิศโกปปาอีตาเลีย แม้ยูเวนตุสจะทำได้เพียงรองแชมป์ แต่วลาคอวิชยังได้รางวัลผู้ทำประตูสูงสุดประจำการแข่งขันฤดูกาลนี้ที่ 4 ประตู ซึ่งอีก 3 ประตูนั้นเขาทำได้ในฐานะนักเตะฟีออเรนตีนา อีกห้าวันถัดมา เขาทำประตูที่ 24 ในฤดูกาลได้ในนัดที่ยูเวนตุสเปิดบ้านเสมอลาซีโอ 2–2 ต่อมา ในวันที่ 1 กรกฎาคม ค.ศ. 2022 ยูเวนตุสได้ประกาศว่าวลาคอวิชจะเปลี่ยนหมายเลขเสื้อไปเป็นหมายเลข 9 ในฤดูกาล 2022–23 ในการแข่งขันเซเรียอาวันที่ 15 สิงหาคม เขาทำสองประตูช่วยยูเวนตุสเอาชนะซัสซูโอโลกัลโช 3–0 แต่เขามีช่วงเวลาที่ยากลำบากในฤดูกาลใหม่ ปัญหาการบาดเจ็บกล้ามเนื้อต้นขาด้านหลังส่งผลต่อการเล่น และจำนวนการลงสนาม เขากลับมาทำประตูได้ในนัดที่ยูเวนตุสเสมอน็องต์ในยูฟ่ายูโรปาลีก วลาคอวิชจบฤดูกาลด้วยผลงาน 10 ประตูจาก 27 นัดในเซเรียอา และทำได้เพียง 14 ประตูจาก 42 นัดรวมทุกรายการ ยูเวนตุสยังมีผลงานย่ำแย่ด้วยการจบเพียงอันดับ 7 และตกรอบฟุตบอลถ้วยทุกรายการ
วลาคอวิชชนะถ้วยรางวัลแรกกับทีมในโกปปาอีตาเลีย ฤดูกาล 2023–24 โดยเขาเป็นผู้ทำประตูให้ยูเวนตุสชนะอาตาลันตาในนัดตัดสิน 1–0 ผลงานโดยรวมในฤดูกาลนี้คือ 16 ประตูจาก 33 นัดในเซเรียอา และ 18 ประตูในทุกรายการ ต่อมาในฤดูกาล 2024–25 วลาคอวิชมีผลงานการทำประตูที่โดดเด่นขึ้น ด้วยการทำถึง 6 ประตูจาก 12 นัดแรกในเซเรียอา และทำได้ 3 ประตูจาก 4 นัดแรกของยูฟ่าแชมเปียนส์ลีกรอบลีก
รูปแบบการเล่น

วลาคอวิชเป็นกองหน้าที่สมบูรณ์แบบคนหนึ่ง เขามีจุดเด่นในด้านความแข็งแกร่งของร่างกาย เทคนิค และสายตาอันเฉียบคมในการทำประตู เขามีความสามารถในการเก็บลูกบอลไว้กับตัวและการขยับหาพื้นที่ รวมทั้งความสามารถในการพลิกตัวและเลี้ยงบอลผ่านกองหลัง และเมื่อครั้งยังเล่นอยู่กับฟีออเรนตีนา เขามักทำประตูได้จากการรับบอลยาวที่ส่งมาจากผู้เล่นกองกลางหรือกองหลัง
วลาคอวิชมิใช่กองหน้าประเภทที่ต้องรอการส่งบอลจากเพื่อนเพื่อทำประตูเท่านั้น ความแข็งแกร่งทางด้านร่างกายและทักษะการเลี้ยงบอลของเขายังมีประโยชน์ในการสร้างพื้นที่ให้เพื่อนร่วมทีม เนื่องจากเขาสามารถดึงตัวประกบฝ่ายตรงข้ามเพื่อเปิดโอกาสให้เพื่อนร่วมทีมทำประตู เขายังจัดเป็นผู้เล่นที่มีความอันตรายสูงเมื่ออยู่ในกรอบเขตโทษ รูปแบบการเล่นของเขาถูกนำไปเปรียบเทียบกับผู้เล่นตำแหน่งกองหน้าระดับโลกคนอื่น ๆ เช่น คริสเตียโน โรนัลโด และ อาลิง โฮลัน รวมถึงกองหน้าฝีเท้าดีอย่าง เจมี วาร์ดี และ ปาตริก ชิก
ชีวิตส่วนตัว

นักฟุตบอลต้นแบบที่วลาคอวิชชื่นชอบได้แก่ ซลาตัน อิบราฮีมอวิช, สเตวาน ยอเวทิช และ ฟร็องก์ รีเบรี เขายังมีงานอดิเรกคือการติดตามการแข่งขันกรังด์ปรีซ์มอเตอร์ไซค์เคิลเรซซิง และการเล่นบาสเกตบอล
เกียรติประวัติ

ปาร์ติซาน
เซอร์เบียนซูเปอร์ลีกา: 2016–17
เซอร์เบียนคัพ: 2015–16, 2016–17
ยูเวนตุส
โกปปาอีตาเลีย: 2023–24
รางวัลส่วนตัว
ผู้เล่นดาวรุ่งยอดเยี่ยมแห่งเซเรียอา: 2020–21
แหล่งข้อมูลอื่น

Dušan Vlahović stats at utakmica.rs (ในภาษาเซอร์เบีย)
ดูชัน วลาคอวิช ที่ WorldFootball.net
สถิติของ ดูชัน วลาคอวิช ที่ Soccerbase
ดูชัน วลาคอวิช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลยูเวนตุส  |
| --- | --- |
 1 ชแชนส์นือ  2 เด ชิลโย  3 กีเอลลีนี (c).  4 แกตติ  5 เพียนิช  6 เคดีรา  8 โกปไมเนิร์ส  9 วลาคอวิช  10 ยึลดึซ  11 กัวดราโด  12 อาแลกส์ ซังดรู  14 มาตุยดี  17 มันจูกิช  18 เกน  19 โบนุชชี  20 กังเซลู  21 ปินโซโญ  22 เวอาห์  23 จัน  24 รูกานี  25 ราบีโย  30 เบนตังกูร์  33 แบร์นาร์เดสกี  มันกูโซ  เปลเลกรีนี  ปิยัตซา  ผู้จัดการ: มอตตา
การเยือนสหรัฐของวอลอดือมือร์ แซแลนสกึย พ.ศ. 2565

| --- | --- |
ประธานาธิบดีแซแลนสกึยและประธานาธิบดีไบเดนจัดแถลงข่าวที่ห้องตะวันออกของทำเนียบขาวในวันที่ 21 ธันวาคม พ.ศ. 2565
วันที่: 21–22 ธันวาคม พ.ศ. 2565
ที่ตั้ง: วอชิงตัน ดี.ซี. สหรัฐ
ในวันที่ 21 ธันวาคม พ.ศ. 2565 วอลอดือมือร์ แซแลนสกึย ประธานาธิบดียูเครนเดินทางเยือนสหรัฐ ในระหว่างการเยือน แซแลนสกึยได้พบกับโจ ไบเดิน ประธานาธิบดีสหรัฐ และกล่าวปราศรัยในการประชุมร่วมของรัฐสภาสหรัฐ แอนโทนี บลิงเคน รัฐมนตรีว่าการกระทรวงการต่างประเทศสหรัฐประกาศชุดความช่วยเหลือทางทหารมูลค่า 1.85 พันล้านดอลลาร์สหรัฐสำหรับยูเครนก่อนการเยือนของแซแลนสกึย
พื้นหลัง

รัสเซียเปิดฉากรุกรานยูเครนในวันที่ 24 กุมภาพันธ์ พ.ศ. 2565 ซึ่งเป็นการยกระดับครั้งใหญ่ของสงครามรัสเซีย–ยูเครน ในช่วงต้นของการรุกราน แซแลนสกึยปฏิเสธข้อเสนอที่จะลี้ภัยไปยังสหรัฐ สหรัฐช่วยเหลือยูเครนและแซแลนสกึยด้วยวิธีอื่น โดยสหรัฐเป็นชาติที่ให้ความช่วยเหลือแก่ยูเครนมากที่สุดตลอดการรุกรานของต่างชาติใด ๆ ราว 50,000 ล้านดอลลาร์ในช่วงที่แซแลนสกึยมาเยือน
การเยือนสหรัฐ

| วิดีโอหลายคลิปจากแหล่งข้อมูลภายนอก |
| --- | --- |
 งานแถลงข่าวกับแซแลนสกึยและประธานาธิบดีโจ ไบเดน วันที่ 12 ธันวาคม พ.ศ. 2566, ซีสแปน
 งานแถลงข่าวกับแซแลนสกึยและแนนซี เพโลซี ประธานสภาผู้แทนราษฎร วันที่ 12 ธันวาคม พ.ศ. 2566, ซีสแปน
 คำปราศรัยของแซแลนสกึยต่อการประชุมร่วมของรัฐสภาสหรัฐ วันที่ 12 ธันวาคม พ.ศ. 2566, ซีสแปน
การเยือนสหรัฐ > การพบกับโจ ไบเดน

ในระหว่างการเยือนสหรัฐ แซแลนสกึยได้พบกับประธานาธิบดีโจ ไบเดน โดยไบเดนให้คำมั่นว่าจะส่งระบบขีปนาวุธแพทริออตเพื่อให้ยูเครนใช้ต่อต้านอากาศยาน ขีปนาวุธ และขีปนาวุธร่อน โดยระบบแพทริออตได้รับการร้องขอจากยูเครนก่อนหน้านี้
การเยือนสหรัฐ > สุนทรพจน์ต่อรัฐสภา

หลังจากพบกับไบเดน แซแลนสกึยได้กล่าวสุนทรพจน์เป็นภาษาอังกฤษในการประชุมร่วมของรัฐสภาสหรัฐ ในคำปราศรัยของเขา แซแลนสกึยเรียกร้องให้มีความช่วยเหลือเพิ่มเติมสำหรับยูเครน โดยกล่าวว่า "ยูเครนยังมีชีวิตและสู้ต่อไป" แซแลนสกึยมอบธงชาติยูเครนซึ่งเซ็นโดยทหารยูเครนที่ต่อสู้ในยุทธการที่บัคมุตแก่กมลา แฮร์ริส รองประธานาธิบดีสหรัฐ และแนนซี เพโลซี ประธานสภาผู้แทนราษฎรสหรัฐ เพื่อเป็นการตอบแทน เพโลซีได้มอบธงชาติสหรัฐซึ่งโบกสะบัดเหนืออาคารรัฐสภาในวันนั้นให้กับแซแลนสกึย โดยแซแลนสกึยรับมอบธงกับเขาในขณะที่เขาออกจากห้องประชุมสภา
ระเบียงภาพ

ประธานาธิบดีแซแลนสกึยระหว่างการเดินทางเยือนวอชิงตันใน พ.ศ. 2565
ประธานาธิบดีโจ ไบเดนต้อนรับแซแลนสกึย
ประธานาธิบดีโจ ไบเดนและแซแลนสกึยในห้องทำงานรูปไข่
ประธานาธิบดีโจ ไบเดนทักทายแซแลนสกึยในห้องทำงานรูปไข่
แนนซี เพโลซีรับธงชาติยูเครนจากยุทธการที่บัคมุตเมื่อสิ้นสุดสุนทรพจน์
แซแลนสกึยรับธงชาติสหรัฐจากแนนซี เพโลซีและกมลา แฮร์ริส รองประธานาธิบดี
แหล่งข้อมูลอื่น

Transcript of Volodymyr Zelenskyy's speech to the joint session of Congress
หญิงเหล็กศาลเยาวชน

| หญิงเหล็กศาลเยาวชน |
| --- | --- |
손년 심판
ประเภท: ละครกฎหมาย
สร้างโดย: เน็ตฟลิกซ์
กำกับโดย: ฮง ช็อง-ชาน
แสดงนำ: คิม ฮเย-ซู คิม มู-ย็อล อี ซ็อง-มิน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 10
การผลิต
ความยาวตอน: 55-70 นาที
ออกอากาศ
เครือข่าย: เน็ตฟลิกซ์
ออกอากาศ: 25 กุมภาพันธ์ ค.ศ. 2022 (2022-02-25)
หญิงเหล็กศาลเยาวชน (เกาหลี: 손년 심판) เป็นซีรีส์โทรทัศน์แบบสตรีมมิ่งของเกาหลีใต้ปี ค.ศ. 2022 กำกับโดย ฮง ช็อง-ชาน นำแสดงโดย คิม ฮเย-ซู, คิม มู-ย็อล และอี ซ็อง-มิน ซีรีส์บอกเล่าเรื่องราวของผู้พิพากษาหญิงที่ขึ้นชื่อว่าเธอไม่ชอบเยาวชนเพราะเรื่องราวในอดีตและได้รับแต่งตั้งให้เป็นผู้พิพากษาศาลเยาวชน ออกอากาศทางเน็ตฟลิกซ์ เมื่อวันที่ 25 กุมภาพันธ์ ค.ศ. 2022
เรื่องย่อ

หญิงเหล็กศาลเยาวชน ติดตามเรื่องราวของ ชิม อึน-ซ็อก ผู้พิพากษาฝีมือดีที่มีบุคลิกเย็นชาและห่างเหิน ซึ่งเป็นที่รู้จักว่าเธอไม่ชอบเยาวชน โดยเธอกลายเป็นผู้พิพากษาศาลเยาวชนในเขตยอนฮวา ที่นั่นเธอฝ่าฝืนธรรมเนียมปฏิบัติและมีวิธีการลงโทษผู้กระทำความผิดในแบบของเธอเอง เธอต้องจัดการและสร้างความสมดุลให้กับความเกลียดชังต่อผู้กระทำความผิดเล็กน้อยด้วยความเชื่อมั่นในความยุติธรรมและการลงโทษ
ละครเรื่องนี้ส่งข้อความว่าสังคมต้องรับผิดชอบต่อการกระทำของเยาวชนอย่างไร
ตำบลหลวงเหนือ

| ตำบลหลวงเหนือ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Luang Nuea
แม่น้ำงาวในเขตเทศบาลตำบลหลวงเหนือ
ประเทศ: ไทย
จังหวัด: ลำปาง
อำเภอ: งาว
พื้นที่
 • ทั้งหมด: 30.01 ตร.กม. (11.59 ตร.ไมล์)
ประชากร (2567)
 • ทั้งหมด: 3,944 คน
 • ความหนาแน่น: 134.21 คน/ตร.กม. (347.6 คน/ตร.ไมล์)
รหัสไปรษณีย์ : 52110
รหัสภูมิศาสตร์: 520501
 ส่วนหนึ่งของสารานุกรมประเทศไทย
| เทศบาลตำบลหลวงเหนือ |
| --- | --- |
เทศบาลตำบล
ทต.หลวงเหนือที่ตั้งสำนักงานเทศบาลตำบลหลวงเหนือ
พิกัด: 18°45′12.2″N 99°58′57.7″E﻿ / ﻿18.753389°N 99.982694°E﻿ / 18.753389; 99.982694
ประเทศ:  ไทย
จังหวัด: ลำปาง
อำเภอ: งาว
พื้นที่
 • ทั้งหมด: 30.01 ตร.กม. (11.59 ตร.ไมล์)
ประชากร (2567)
 • ทั้งหมด: 3,944 คน
 • ความหนาแน่น: 135.99 คน/ตร.กม. (352.2 คน/ตร.ไมล์)
รหัส อปท.: 05520501
ที่อยู่ สำนักงาน: เลขที่ 194 ถนนสุขประชาสรรค์ หมู่ที่ 4 ตำบลหลวงเหนือ อำเภองาว จังหวัดลำปาง 52110
เว็บไซต์: www.luangnuea.go.th
 ส่วนหนึ่งของสารานุกรมประเทศไทย
หลวงเหนือ เป็นตำบลในอำเภองาว จังหวัดลำปาง เป็นตำบลศูนย์กลางการปกครอง เศรษฐกิจ และการค้าของอำเภองาว
ที่ตั้งและอาณาเขต

ตำบลหลวงเหนือมีอาณาเขตติดต่อกับอำเภอข้างเคียง ดังนี้
ทิศเหนือ ติดกับตำบลนาแก
ทิศตะวันออก ติดกับตำบลบ้านแหง และตำบลแม่ตีบ
ทิศใต้ ติดกับตำบลหลวงใต้
ทิศตะวันตก ติดกับตำบลนาแก
ประวัติ

ตำบลหลวงเหนือเดิมเป็นตำบลเก่าแก่และที่มีพื้นที่กว้างขวางขนาดใหญ่ ในวันที่ 29 กรกฎาคม พ.ศ. 2490 ทางราชการจึงได้แบ่งจัดปกครองท้องที่โดยแยกพื้นที่หมู่ 1–6 (ในขณะนั้น) ของตำบลหลวงเหนือ ไปตั้งเป็น ตำบลหลวงใต้ และแยกพื้นที่หมู่ 12 (ในขณะนั้น) ของตำบลหลวงเหนือ ไปรวมกับท้องที่บางส่วนของตำบลปงเตา ตำบลบ้านอ้อน ไปตั้งเป็น ตำบลนาแก
ตำบลหลวงเหนือมีการจัดองค์กรปกครองส่วนท้องถิ่นในพื้นที่ครั้งแรกโดยแยกพื้นที่หมู่บ้านดอนไชย (บริเวณที่ว่าการอำเภองาวเดิม) บ้านศรีป้าน บ้านคุ้ม บางส่วนของบ้านใหม่ จัดตั้งเป็น สุขาภิบาลดอนไชย ในวันที่ 20 กันยายน พ.ศ. 2499 ต่อมาในปี พ.ศ. 2516 ส่วนเฉพาะนอกเขตสุขาภิบาลดอนไชย ได้แก่ บางส่วนของบ้านใหม่ บ้านสบแหง และบ้านทุ่งโป้ มีการจัดตั้งเป็น สภาตำบลหลวงเหนือ ต่อมาได้จัดยกฐานะสภาตำบลหลวงเหนือ เป็นองค์การบริหารส่วนตำบลหลวงเหนือ ในวันที่ 25 ธันวาคม พ.ศ. 2539โดยมีตั้งสำนักงานบริเวณสี่แยกบ้านหนองเต่า-บ้านใหม่  ถนนภานุรังษี เยื้องสำนักงานการไฟฟ้าอำเภองาวเดิม
ปี พ.ศ. 2542 สุขาภิบาลดอนไชยได้รับการยกฐานะเป็น เทศบาลตำบลดอนไชย มีผลตามกฎหมาย ต่อมาในวันที่ 9 กรกฎาคม พ.ศ. 2547 ทางกระทรวงมหาดไทยได้ประกาศยุบรวมองค์การบริหารส่วนตำบลหลวงเหนือรวมเข้ากับเทศบาลตำบลดอนไชย เนื่องจากนโยบายกระทรวงมหาดไทย  ให้ดำเนินการยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้ยุบรวมพื้นที่เข้ากับองค์การบริหารส่วนตำบลหรือหน่วยงานการบริหารราชการส่วนท้องถิ่นที่มีพื้นที่ติดต่อกันภายในเขตอำเภอเดียวกัน
ต่อมาได้เปลี่ยนชื่อจากเทศบาลตำบลดอนไชย เป็น เทศบาลตำบลหลวงเหนือ เมื่อวันที่ 26 สิงหาคม พ.ศ. 2548 มติเห็นชอบให้เปลี่ยนแปลงชื่อเทศบาลตามที่กรมส่งเสริมการปกครองท้องถิ่นเสนอ โดยมีผลในวันที่ 13 ธันวาคม ปีเดียวกัน
ชุมชนในเขตเทศบาล

หมู่ 1 ชุมชนสบแหง
หมู่ 2 ชุมชนศรีป้าน
หมู่ 3 ชุมชนบ้านคุ้ม
หมู่ 4 ชุมชนหนองเต่า ดอนไชย จำบอน
หมู่ 5 ชุมชนบ้านใหม่
หมู่ 6 ชุมชนทุ่งโป้
โครงสร้างพื้นฐาน > การขนส่ง

1.ถนนพหลโยธิน(สายเก่า)
2.ถนนวังซ้าย(สายเก่า)
3.ถนนดอนไชยวัฒนา
4.ถนนสุขประชาสรรค์
5.ถนนภานุรังษี
6.ถนนวิฑิตหรรษา
7.ถนนจันทร์เวชอนุรักษ์
8.ถนนกองคำ
9.ถนนมิ่งเมือง
โครงสร้างพื้นฐาน > การศึกษา

สถานศึกษาในเขตเทศบาลตำบลหลวงเหนือ มีดังนี้
| --- | --- |
 สังกัดสำนักงานเขตพื้นที่การศึกษาประถมศึกษาลำปาง เขต 1 โรงเรียนอนุบาลงาว(ภาณุนิยม)  โรงเรียนบ้านหลวงเหนือวิฑิตตานุกูล สังกัดสำนักงานเขตพื้นที่การศึกษามัธยมศึกษาลำปาง ลำพูน โรงเรียนประชารัฐธรรมคุณ:  สังกัดสำนักงานการศึกษาเอกชน โรงเรียนดอนไชยวิทยา  โรงเรียนวิฑิตธรรมคุณอุปถัมภ์ สังกัดสำนักงานเทศบาลตำบลหลวงเหนือ ศูนย์พัฒนาเด็กเล็กเทศบาลตำบลหลวงเหนือ
โครงสร้างพื้นฐาน > การสาธารณสุข

โรงพยาบาลงาว โรงพยาบาลชุมชนประจำอำเภอขนาด 40 เตียง
แหล่งข้อมูลอื่น

เว็บไซต์เทศบาลตำบลหลวงเหนือ
ยอซีป บรอซ ตีโต
ดูเพิ่ม

ติโต พระราชนิพนธ์แปลในพระบาทสมเด็จพระเจ้าอยู่หัวภูมิพลอดุลยเดช
เชิงอรรถ

1 2  แม้ว่าตีโตจะเกิดเมื่อวันที่ 7 พฤษภาคมหลังจากที่เขาขึ้นเป็นประธานาธิบดีของยูโกสลาเวีย เขาฉลองวันเกิดของเขาในวันที่ 25 พฤษภาคม เพื่อรำลึกถึงความพยายามของนาซีใน ค.ศ. 1944 เพื่อจับกุมหรือสังหารเขาซึ่งไม่ประสบความสำเร็จ พวกเยอรมันพบเอกสารปลอมที่ระบุว่าวันที่ 25 พฤษภาคมเป็นวันเกิดของตีโต และได้โจมตีเขาในวันนั้น
แหล่งข้อมูลอื่น

สัญชัย สุวังบุตร (สิงหาคม 2016 – กรกฎาคม 2017). "ติโต-รัฐบุรุษแห่งยูโกสลาเวีย". วารสารประวัติศาสตร์. ภาควิชาประวัติศาสตร์ คณะสังคมศาสตร์ มหาวิทยาลัยศรีนครินทรวิโรฒ. 41: 1–15. ISSN 0125-1902.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  ฟินแลนด์  เบลเยียม  สหรัฐ  สวีเดน  ญี่ปุ่น  เช็กเกีย  ออสเตรเลีย  กรีซ  โครเอเชีย  เนเธอร์แลนด์ 2  โปแลนด์  โปรตุเกส  รัสเซีย  นครรัฐวาติกัน 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  NARA  SNAC 2  IdRef
ด็อกเตอร์ ลอว์เยอร์

| ด็อกเตอร์ ลอว์เยอร์ |
| --- | --- |
ประเภท: แพทย์ กฎหมาย
เขียนโดย: จาง ฮง-ช็อล
กำกับโดย: อี ยง-ซ็อก
แสดงนำ: โซ จี-ซ็อบ ชิน ซ็อง-รก อิม ซู-ฮยัง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ความยาวตอน: 70 นาที
บริษัทผู้ผลิต: Celltrion Entertainment Mongjakso
ออกอากาศ
เครือข่าย: เอ็มบีซีทีวี
ออกอากาศ: 3 มิถุนายน ค.ศ. 2022 (2022-06-03) – 23 กรกฎาคม ค.ศ. 2022 (2022-07-23)
ด็อกเตอร์ ลอว์เยอร์ (เกาหลี: 닥터 로이어) เป็นซีรีส์ทางโทรทัศน์ของเกาหลีใต้ในปี ค.ศ. 2022 ที่นำแสดงโดยโซ จี-ซ็อบ ชิน ซ็อง-รก และอิม ซู-ฮยัง ออกอากาศตอนแรกทางช่องเอ็มบีซีทีวี ในวันที่ 3 มิถุนายน ค.ศ. 2022 ออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี) จำนวน 16 ตอน มีสตรีมบนดิสนีย์+ ในบางภูมิภาคด้วย
เรื่องย่อ

ศัลยแพทย์อัจฉริยะที่กลายมาเป็นทนายความที่เชี่ยวชาญด้านคดีทางการแพทย์หลังจากสูญเสียทุกอย่างจากการผ่าตัด และอัยการสาวอดีตคู่หมั้นของเขาที่รับผิดชอบคดีอาชญากรรมทางการแพทย์ซึ่งสูญเสียสมาชิกในครอบครัวเพียงคนเดียวของเธอ (น้องชาย) จากการผ่าตัดของเขาในครั้งนั้น ต้องร่วมมือกันเพื่อลงโทษคนเลวและช่วยเหลือผู้เสียหายจากความประมาทเลินเล่อทางการแพทย์
นักแสดง > นักแสดงหลัก

โซ จี-ซ็อบ รับบทเป็น ฮัน อี-ฮัน
ยู ซ็อน-โฮ รับบทเป็น ฮัน อี-ฮัน (วัยหนุ่ม)
ชิน ซ็อง-รก รับบทเป็น เจย์เดน ลี
อิม ซู-ฮยัง รับบทเป็น กึม ซ็อก-ย็อง
ชิน ซู-ย็อน รับบทเป็น กึม ซ็อก-ย็อง (วัยสาว)
แผนรักคว้าใจซินเดอเรลล่า

| แผนรักคว้าใจซินเดอเรลล่า |
| --- | --- |

ฮันกึล: 새벽 2시의 신데렐라
อาร์อาร์: Saebyeong 2si-ui sinderella 
เอ็มอาร์: Saebyŏng 2shiŭi shinderella 
 
แนว: สุขนาฏกรรมจินตนิยม สถานที่ทำงาน
สร้างโดย: พัก จุน-ฮวา
เค้าโครงจาก: Cinderella at 2 AM โดย Aigome
บทละครโทรทัศน์: โอ อึน-จี
กำกับโดย: ซอ มิน-จอง แพ ฮี-ยอง
แสดงนำ: ชิน ฮย็อน-บิน มุน ซัง-มิน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 10
การผลิต
บริษัทผู้ผลิต:  Imaginus  Studio Aljja 
ออกอากาศ
สถานีโทรทัศน์: Coupang Play
ออกอากาศ: 24 สิงหาคม ค.ศ. 2024 (2024-08-24) – ปัจจุบัน
แผนรักคว้าใจซินเดอเรลล่า (เกาหลี: 새벽 2시의 신데렐라) เป็นเป็นละครทางโทรทัศน์ของเกาหลีใต้ที่เขียนบทโดยโอ อึน-จี กำกับโดยซอ มิน-จอง และแพ ฮี-ยอง นำแสดงโดยชิน ฮย็อน-บินและมุน ซัง-มิน ดัดแปลงมาจากเว็บโนเวลชื่อเดียวกัน เขียนโดยนักเขียนเจ้าของนามปากกา Aigome เรื่องราวเล่าถึงหญิงสาวธรรมดาที่ให้ความสำคัญกับการปกป้องตัวเอง และชายหนุ่มทายาทมหาเศรษฐีรุ่นที่สามที่เชื่อว่าการปกป้องรักก็คือการปกป้องตัวเอง ออกอากาศตอนแรกทางคูปองเพลย์ เมื่อวันที่ 24 สิงหาคม 2024 ทุกวันเสาร์และอาทิตย์ เวลา 21:00 น. (เวลามาตรฐานเกาหลี) และออกอากาศทางช่องแชนแนลเอ ในวันเดียวกันเวลา 21:20 น. (เวลามาตรฐานเกาหลี) นอกจากนี้ยังสตรีมบนวิวและVikiในบางภูมิภาค
เรื่องย่อ

แผนรักคว้าใจซินเดอเรลล่า เล่าเรื่องราวของ ฮา ยุน-ซอ หญิงสาวที่เชื่อว่าเรื่องราวแบบซินเดอเรลล่านั้นไม่มีอยู่ในชีวิตจริง และพยายามจะเลิกกับ ซอ จู-ว็อน ชายหนุ่มสุดแสนโรแมนติกที่เชื่อว่าเงื่อนไขต่าง ๆ ไม่สำคัญในความรัก และยังเป็นทายาทหนุ่มตระกูลมั่งคั่งที่รักเธอคนเดียว
นักแสดงและตัวละคร

ชิน ฮย็อน-บิน รับบทเป็น ฮา ยูน-ซอ
มุน ซัง-มิน รับบทเป็น ซอ จู-วอน
ยุน พัก รับบทเป็น ซอ ชิ-วอน
พัก โซ-จิน รับบทเป็น อี มิ-จิน
อี คยู-ซอง รับบทเป็น แพ จาง-ฮี
การผลิต

แผนรักคว้าใจซินเดอเรลล่า เป็นผลงานการสร้างสรรค์ของ พัก จุน-ฮวาน เขียนบทโดย โอ อึน-จี และกำกับร่วมกันโดยซอ มิน-จ็อง และแพ ฮี-ย็อง ผลิตโดยImaginus และStudio Aljjaซีรีส์นี้อิงจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนในเดือนพฤศจิกายน 2015 และสิงหาคม 2020 ตามลำดับ
เมื่อวันที่ 25 สิงหาคม 2023 มีรายงานว่าทั้งชิน ฮย็อน-บินและมุน ซัง-มินได้รับการคัดเลือกให้รับบทนำในซีรีส์นี้
มีรายงานว่าเดิมทีซีรีส์นี้จะออกอากาศทางเจทีบีซี แต่ภายหลังเปลี่ยนเป็นChannel A
เมื่อวันที่ 28 มีนาคม 2024 Coupang Play ได้ยืนยันอย่างเป็นทางการว่าชินและฮย็อนจะร่วมแสดงในฐานะนักแสดงนำในซีรีส์นี้
เมื่อวันที่ 16 สิงหาคม 2024 Studio MaumC ได้ประกาศรายชื่อศิลปินที่ร่วมทำเพลงประกอบซีรีส์นี้ ได้แก่ Vincent Blue, แซม คิม, ฮา ฮย็อน-ซัง, ยอนจุน จาก Tomorrow X Together, ริอู จาก Dasutt, คิม ฮี-ว็อน และ EJel
การออกอากาศ

ในการสัมภาษณ์กับชิน ฮย็อน-บิน เธอกล่าวว่า แผนรักคว้าใจซินเดอเรลล่า คาดว่าจะออกอากาศในช่วงครึ่งหลังของปี 2024 และCoupang Play ยืนยันในเดือนมีนาคม 2024
Coupang Play ประกาศว่า ซีรีส์นี้จะออกอากาศตอนแรกในวันที่ 24 สิงหาคม 2024 บนแพลตฟอร์มของพวกเขาทุกวันเสาร์และอาทิตย์ เวลา 21:00 น. (เวลามาตรฐานเกาหลี) และจะออกอากาศทางChannel A เวลา 21:20 น. (เวลามาตรฐานเกาหลี) นอกจากนี้ยังสตรีมบนวิวและVikiในบางภูมิภาค
แหล่งข้อมูลอื่น

แผนรักคว้าใจซินเดอเรลล่า ที่อินเทอร์เน็ตมูวีเดตาเบส
แผนรักคว้าใจซินเดอเรลล่า ที่ฮันซีเนมา
โรงเรียนพิริยาลัยจังหวัดแพร่

| โรงเรียนพิริยาลัยจังหวัดแพร่ |
| --- | --- |
Phiriyalai School Phrae
ที่ตั้ง
151 ถนนยันตรกิจโกศล ตำบลในเวียง อำเภอเมืองแพร่ จังหวัดแพร่ 54000
ข้อมูล
ชื่ออื่น: พ.ร. (P.R.)
ประเภท: โรงเรียนประจำจังหวัดของรัฐโรงเรียนมัธยมศึกษาขนาดใหญ่พิเศษ
คติพจน์: วิริเยน ทุกฺขมจฺเจติ   (คนล่วงทุกข์ได้ด้วยความเพียร) 
สถาปนา: พ.ศ. 2444 (อายุ 124 ปี)
ผู้ก่อตั้ง: เจ้าหลวงพิริยเทพวงศ์
หน่วยงานกำกับ: กระทรวงศึกษาธิการ
รหัส: 54012001
ผู้อำนวยการ: ดร.เลิศฤทธิ์ เรือนละหงษ์
จำนวนนักเรียน: 3,672 คน
สี:   ขาว    แดง
เพลง: มาร์ชพิริยาลัย
เว็บไซต์: www.piriyalai.ac.th
ต้นไม้ประจำโรงเรียน - ชมพูพันธุ์ทิพย์
โรงเรียนพิริยาลัยจังหวัดแพร่ (ไทยถิ่นเหนือ: ᩁᩰᩫ᩠ᨦᩁ᩠ᨿᩁᨻᩥᩁᩥ᩠ᨿᩣᩃᩲ᩠ᨿᨧᩢ᩠ᨦᩉ᩠ᩅᩢᨯᨻᩯ᩵ᩖ) แต่เดิมชื่อว่าโรงเรียนเทพวงศ์ ตั้งอยู่ระหว่างวัดพระบาทและวัดมิ่งเมือง (ในสมัยนั้น) ก่อตั้งเมื่อ พ.ศ. 2444 ต่อมาย้ายไปตั้งหน้าจวนผู้ว่าราชการจังหวัด (ปัจจุบันคือโรงเรียนนารีรัตน์จังหวัดแพร่) และผู้ว่าราชการในสมัยนั้นคือพระยานิกรกิตติการ (กั๊ก ศรีเพ็ญ) เห็นว่าพื้นที่เดิมคับแคบจึงจัดซื้อที่ทุ่งนาติดถนนเพชรรัตน์ (ปัจจุบันถนนยันตรกิจโกศล) เพื่อก่อสร้างโรงเรียน
รายนามคณะผู้บริหาร

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายเต่า | พ.ศ. 2450 - 2451 |
| 2 | นายโชติ | พ.ศ. 2451 - 2454 |
| 3 | ขุนวรวุฒิพิเศษ (ยศ) | พ.ศ. 2454 - 2456 |
| 4 | ขุนสรรพิทย์พิเศษ (สวาสดิ์ พิลาเนีย) | พ.ศ. 2456 - 2459 |
| 5 | ขุนดรุณวิทย์วรเศรษฐ(ยง ศิลปคุปต์) | พ.ศ. 2459 - 2462 |
| 6 | ขุนกิตติวาท (ผล สิงหผลิน) | พ.ศ. 2462 - 2467 |
| 7 | ขุนจรรยาวิฑูร (วิฑูร ทิวทอง) | พ.ศ. 2467 - 2470 |
| 8 | นายเล็ก น้ำทิพย์ | พ.ศ. 2470 - 2472 |
| 9 | ร.อ.ต.ขุน มีนะนันท์ | พ.ศ. 2472 - 2472 |
| 10 | นายคำรพ นุชนิยม | พ.ศ. 2473 - 2478 |
| 11 | นายลือ ไชยประวัติ | พ.ศ. 2478 - 2492 |
| 12 | นายส่ง ไชยสิทธิ์ | พ.ศ. 2492 - 2498 |
| 13 | นายพรหมมินทร์ แสนศิริ | พ.ศ. 2498 - 2506 |
| 14 | นายสุด สุวรรณาคินทร์ | พ.ศ. 2506 - 2509 |
| 15 | นายศรีสมมาตร ไชยเนตร | พ.ศ. 2509 - 2523 |
| 16 | นายวิทูร ญาณสมเด็จ | พ.ศ. 2523 - 2527 |
| 17 | นายขจร หาญจิต | พ.ศ. 2527 - 2534 , พ.ศ. 2536 - 2537 |
| 18 | นายทองอินทร์ ไชยนวรัตน์ | พ.ศ. 2535 - 2536 , พ.ศ. 2537 - 2542 |
| 19 | นายเนาวรัตน์ คณะนัย | พ.ศ. 2542 - 2544 |
| 20 | นายมานพ ดีมี | พ.ศ. 2544 - 2546 |
| 21 | นายพิทักษ์ บุณยเวทย์ | พ.ศ. 2547 - 2551 |
| 22 | นายสรพลรัตน์ กุมภิรัตน์ | พ.ศ. 2551 - 2552 |
| 23 | นายพงศ์พันธุ์ เป็งวงศ์ | พ.ศ. 2552 - 2555 |
| 24 | นายอุบลศักดิ์ ขีดสร้อย | พ.ศ. 2555 - 2558 |
| 25 | นายเลิศชาย รัตนะ | พ.ศ. 2558 - 2566 |
| 26 | ดร.เลิศฤทธิ์ เรือนละหงษ์ | พ.ศ. 2566 - ปัจจุบัน |